# 4. novembris

**4. novembris** ir gada 308. diena pēc Gregora kalendāra (309. garajā gadā). Līdz gada beigām ir atlikušas 57 dienas.

## Vārda dienas

Atis, Oto, Otomārs

## Notikumi

* 1576. gads — Nīderlandes revolūcija: Spānijas karaspēks ieņēma Antverpeni.
* 1677. gads — Marija II apprecējās ar Orānijas princi Viljamu.
* 1847. gads — britu fiziķis Džeimss Jangs Simpsons atklāja hloroforma anestezējošās īpašības.
* 1861. gads — Sietlā, Vašingtonas štatā, atvērta Vašingtonas Universitāte, tobrīd ar nosaukumu "Teritoriālā Universitāte".
* 1875. gads — pieņemts pašreizējais Tongas karogs.
* 1890. gads — Londonā atklāta pirmā metro līnija.
* 1914. gads — Ņujorkā notika pasaules pirmā publiskā modes skate.
* 1918. gads — Pirmais pasaules karš: saskaņā ar panākto pamieru Austroungārija pārtrauca karadarbību.
* 1921. gads:
	+ Vācijā izveidota paramilitāra organizācija *Sturmabteilung* (SA);
	+ Tokijā nogalināts Japānas premjerministrs Hara Takaši.
* 1922. gads — Ēģiptē, britu arheologs Hovards Kārters kopā ar saviem vīriem atklāja ieeju Tutanhamona kapenēs Valdnieku ielejā.
* 1952. gads — Amerikas Savienoto Valstu valdība izveidoja Nacionālās drošības aģentūru (NSA).
* 1956. gads — Ungārijas revolūcija: PSRS bruņotie spēki iegāja Ungārijā, lai apspiestu sacelšanos.
* 1967. gads — Maskavā pabeigta Ostankinas televīzijas torņa celtniecība.
* 1979. gads — Irānas radikāļi iebruka ASV vēstniecībā Teherānā un saņēma 90 ķīlniekus, pieprasot atgriezt šahu atpakaļ Irānā, lai viņš stātos tiesas priekšā.
* 1995. gads — Telavivā atentātā tika nogalināts Izraēlas premjerministrs Ichaks Rabins.
* 2003. gads — Rīgas rātsnama svinīgā atklāšana.
* 2008. gads — Baraks Obama kļuva par pirmo afroamerikāni, kurš ievēlēts par ASV prezidentu.
* 2020. gads — ASV oficiāli izstājās no Parīzes nolīguma par klimata pārmaiņām.

## Dzimuši

* 1470. gads — Eduards V (*Edward V*), Anglijas karalis (miris 1484. gadā)
* 1575. gads — Gvido Reni (*Guido Reni*), itāļu baroka gleznotājs (miris 1642. gadā)
* 1592. gads — Gerards van Honthorsts (*Gerard van Honthorst*), nīderlandiešu gleznotājs (miris 1656. gadā)
* 1631. gads — Karaliskā princese Marija (*Mary, Princess Royal*), angļu augstmane (mirusi 1660. gadā)
* 1650. gads — Viljams III (*William III*), Anglijas karalis un Nīderlandes stadhaulders (miris 1702. gadā)
* 1724. gads — Vilhelms Neselrode (*Wilhelm Nesselrode*), vācu izcelsmes Krievijas Impērijas diplomāts (miris 1810. gadā)
* 1873. gads — Džordžs Mūrs (*George Moore*), angļu filozofs (miris 1958. gadā)
* 1908. gads — Juzefs Rotblats (*Józef Rotblat*, *Joseph Rotblat*), Varšavā dzimis Apvienotās Karalistes fiziķis (miris 2005. gadā)
* 1916. gads — Volters Kronkaits (*Walter Cronkite*), ASV žurnālists (miris 2009. gadā)
* 1918. gads — Arts Kernijs (*Art Carney*), ASV aktieris (miris 2003. gadā)
* 1926. gads — Daina Avotiņa, latviešu dzejniece, rakstniece un tulkotāja (mirusi 2025. gadā)
* 1936. gads — Juris Zaķis, Latvijas fiziķis, politiķis (miris 2017. gadā)
* 1940. gads — Manuels Oheda (*Manuel Ojeda*), meksikāņu televīzijas un kino aktieris (miris 2022. gadā)
* 1942. gads — Svetlana Bless, latviešu aktrise (mirusi 2022. gadā)
* 1946. gads — Lora Buša (*Laura Bush*), amerikāņu autore, skolotāja un bibliotekāre, ASV pirmā lēdija
* 1955. gads — Mati Vanhanens (*Matti Vanhanen*), Somijas politiķis
* 1957. gads — Tonijs Ebots (*Tony Abbott*), austrāliešu politiķis
* 1969. gads:
	+ Metjū Makonahijs (*Matthew McConaughey*), amerikāņu aktieris un kinoproducents
	+ *Diddy*, amerikāņu mūziķis, reperis, producents, aktieris un vīriešu modes mākslinieks
* 1972. gads — Luišs Figu (*Luís Figo*), portugāļu futbolists
* 1978. gads — Ilmārs Poikāns, LU Matemātikas un informātikas institūta pētnieks un haktīvists
* 1985. gads — Marsels Jansens (*Marcell Jansen*), vācu futbolists
* 1986. gads — Liene Šomase, latviešu dziedātāja
* 1988. gads — Čristjans Ramoss (*Christian Ramos*), Peru futbolists
* 1989. gads — Enners Valensija (*Enner Valencia*), Ekvadoras futbolists
* 1998. gads — Ašrafs Hakīmī (أشرف حكيمي), marokāņu futbolists

## Miruši

* 1847. gads — Fēlikss Mendelszons (*Felix Mendelssohn*), vācu komponists (dzimis 1809. gadā)
* 1924. gads — Gabriels Forē (*Gabriel Fauré*), franču komponists (dzimis 1845. gadā)
* 1946. gads — Rīdigers fon der Golcs (*Rüdiger von der Goltz*), vācu ģenerālis un grāfs (dzimis 1865. gadā)
* 1954. gads — Denjels Hortons (*Daniel Horton*), amerikāņu vieglatlēts (dzimis 1879. gadā)
* 1995. gads:
	+ Žils Delēzs (*Gilles Deleuze*), franču filozofs (dzimis 1925. gadā)
	+ Ichaks Rabins (*יִצְחָק רַבִּין*), Izraēlas ģenerālis un politiķis (dzimis 1922. gadā)
* 2008. gads — Maikls Kraitons (*Michael Crichton*), ASV fantastikas rakstnieks (dzimis 1942. gadā)

## Svētku un piemiņas dienas

* Karoga diena (Panama)
* Nacionālā Tongas diena (Tonga)
* Nacionālās vienotības diena (Krievija)
* Uzvaras diena (Itālija)